ປາກິສຖານບໍ່ຟັງຄໍາກ່າວອ້າງ ຂອງນັກການທູດສະຫະລັດ
ປາກິສຖານ ປະຕິເສດຕໍ່ການກ່າວອ້າງ ໃນການປ້ອງກັນໂຕ ຂອງນັກການທູດສະຫະລັດ
ຕຳຫຼວດປາກິສຖານໄດ້ປະຕິເສດຕໍ່ການກ່າວອ້າງຂອງ ນັກການທູດສະຫະລັດທີ່ຖືກຄຸມຂັງຢູ່ໃນເວລານີ້ທີ່ເວົ້າ ວ່າທ່ານໄດ້ດຳເນີນການ ເພື່ອເປັນການປ້ອງກັນໂຕເວ ລາທ່ານໄດ້ຍິງຜູ້ຊາຍ 2 ຄົນເສຍຊີວິດໃນເດືອນແລ້ວ ທີ່ນະຄອນລາຮໍທາງພາກຕາເວັນອອກຂອງປາກິສຖານ ຫົວໜ້າຕຳຫຼວດທີ່ນະຄອນລາຮໍທ່ານ Aslam Tareen ກ່າວໃນວັນສຸກມື້ນີ້ວ່າການສືບສວນຂອງຕຳຫຼວດໄດ້ເຜີຍ ໃຫ້ເຫັນວ່າ ທ່ານ Raymond Davis ໄດ້ກະທຳການ ໃນ ສິ່ງທີ່ຜູ້ບັນຊາການຕຳຫຼວດເອີ້ນວ່າການສັງຫານແບບ ເລືອດເຢັນ ໃນຕອນເຊົ້າຂອງວັນສຸກມື້ນີ້ ສານຂອງປາກິສຖານໄດ້ສັ່ງໃຫ້ຄຸມຂັງ ນັກການທູດສະຫະ ລັດຄົນນີ້ຕື່ມອີກ 14 ມື້ແລະການໄປປາກົດໂຕຢູ່ສານເທື່ອໜ້າຂອງທ່ານ ແມ່ນກຳນົດໃນ ວັນທີ 25 ກຸມພາ ສະຖານທູດສະຫະລັດໃນປາກິສຖານ ໄດ້ຮຽກຮ້ອງໃຫ້ປ່ອຍນັກການທູດທ່ານນີ້ໂດຍເວົ້າ ວ່າ ປາກິສຖານຕ້ອງປະຕິບັດຕາມພັນທະຂອງຕົນພາຍໃຕ້ກົດໝາຍຂອງນາໆຊາດແລະ ກົດໝາຍຂອງປາກິສຖານເອງ ສະຫະລັດເວົ້າວ່າທ່ານ Davis ໄດ້ດຳເນີນການເພື່ອເປັນ ການປ້ອງກັນໂຕແລະທ່ານມີສິດພິເສດທາງດ້ານການທູດ ທ່ານ Davis ໄດ້ຖືກຈັບ ຫຼັງຈາກພວກຜູ້ຊາຍທັງ 2 ໄດ້ພະຍາຍາມທີ່ຈະປຸ້ນທ່ານຕາມມີ ການກ່າວຫາໃນວັນທີ 27 ມັງກອນຜ່ານມາ